kardosdrur/scandi-wiki huggingface dataset:
Dannebrog (1850)

Linjeskibet Dannebrog var den danske marines sidste linjeskib, og efter ni års tjeneste (1853-1862) kom det i dok på Orlogsværftet for at blive ombygget til panserskib. Perioden var præget af store ændringer i udformningen af krigsskibe. Siden 1860 havde man i Danmark diskuteret bygningen af panserskibe efter engelsk og fransk forbillede, og da efterretningerne om Slaget ved Hampton Roads i marts 1862 nåede frem, kom der mere fart i planerne. Panserskibets overlegenhed var bevist, og i løbet af april-maj blev der taget beslutning i Rigsdagen om at købe et panserskib af monitor-typen, samt at ombygge Dannebrog og fregatten Peder Skram til panserskibe. I juli 1862 kom Dannebrog i dok på Orlogsværftet. Det øverst dæk blev fjernet, og der blev installeret maskineri og monteret panserplader langs hele skibssiden. Dannebrog var klar i marts 1864, to måneder efter at krigen mod Tyskland og Østrig var brudt ud. Otto Fredrik Suenson var skibets konstruktør.

Tjeneste 
Dannebrog blev efter ombygningen sendt til eskadren i den østlige del af Østersøen. Efter slaget ved Helgoland havde marinen en formodning om, at Østrig ville sende nogle af sine panserskibe til danske farvande, og Dannebrog blev i juli-august sendt til Kattegat sammen med fregatten Niels Juel for at patruljere. Dannebrog blev i denne periode betegnet som "pansret korvet", en lidt misvisende titel til et af marinens kraftigste skibe. I 1865 blev betegnelsen ændret til panserfregat. Dannebrog blev udrustet igen i 1870, hvor den indgik i sommereskadren. Skibet udgik af marinen i 1875, og fik både panser, maskineri og artilleriet fjernet. Panseret gik nu ikke til spilde, for en del af det blev anvendt i Københavns befæstning. Dannebrog var herefter kaserneskib til 1894, så blev det anvendt som flydende skydeskive, og til sidst ophugget i 1897-98.
Dannebrogs kanoner blev i 1881 - 1882 omstøbt til en statue af Niels Ebbesen, som ses på Rådhustorvet i Randers

Litteratur 
 R. Steen Steensen, Vore panserskibe, (Marinehistorisk Selskab, 1968)

Eksterne kilder/henvisninger 
 Linieskibet DANNEBROG under bygning på Orlogsværftet i 1849.

Se også 
 Andre skibe med navnet Dannebrog.

Panserskibe fra Danmark
I gudindens hånd

I gudindens hånd er den anden bog i serien "Løvindens sang" af Tamora Pierce. ligesom den første bog "Alanna" følger vi pigen Alanna der forklædt som dreng er gået i lære som ridder på slottet i Tortall. Hvor 1. bog i langt højere grad handlede om Alannas kamp for at blive accepteret blandt de andre drenge på slottet, handler anden del i langt højere grad om at Alanna skal lære at acceptere sig selv for det hun er, nemlig kvinde. Et faktum hun ellers har brugt år på at skjule og fortrænge. 

Bogen starter med et møde mellem Allana og modergudinden selv, som ved denne lejlighed giver hende to ting. Den ene er en glødesten, som senere vil vise sig at komme til stor nytte, idet den kan afsløre når der er magi i nærheden, samt en kat, som bliver Alannas fortrolige og beskytter. 

Kærlighed spiller en klart større rolle i denne bog, selvom der dog bliver lagt op til det i første bog. Alanna finder sig selv splittet mellem den lidt ældre, altid ærlige tyvekonge, Gergi (på engelsk George) og prins Jonathan.
Fantasy
Skønlitterære bøger
Chinua Achebe

Chinua Achebe (født 16. november 1930, død 21. marts 2013 i Boston, USA) var en nigeriansk forfatter og digter.

Hans første roman Things Fall Apart (på dansk Alt falder fra hinanden) er nok den internationalt mest læste afrikanske roman, og Achebe blev da også ofte betegnet som faderen til den moderne afrikanske litteratur. Han vandt Man Booker International Prize i 2007 og var også flere gange på tale til Nobelprisen i litteratur, som han dog aldrig fik. Hans værker er oversat til mere end 50 sprog og har solgt i milliontal.

Achebe skildrede det afrikanske folks historie fra den førkoloniale periode til nutiden. I romaner som Alt falder fra hinanden (1958) og Arrow of God (1964) beskriver han det traditionelle stammesamfunds møde med den britiske kolonimagt. Andre af hans romaner som Trives ej længere her (1960) og En mand af folket (1966) foregår omkring 1960, hvor Nigeria opnåede selvstændighed, og drejer sig især om det politiske system og dets omfattende korruption. Achebe havde selv et indgående kendskab til systemet gennem sit politiske engagement i Nigeria.

Chinua Achebe støttede Biafra under borgerkrigen i Nigeria.

Achebe døde i 2013.

Bibliografi i udvalg

Romaner 
 Things Fall Apart (1958)
 No Longer at Ease (1960)
 Arrow of God (1964)
 A Man of the People (1966)
 Anthills of the Savannah (1987)

Essays 
 An Image of Africa: Racism in Conrad's "Heart of Darkness" (1975)

Udgivelser oversat til dansk 
 En mand af folket (Samleren 1968)
 Trives ej længere her (Samleren 1969, Bechs Forlag - Viatone 2014, også som lydbog)
 Alt falder fra hinanden (Samleren 1986, Bechs Forlag - Viatone 2013, også som lydbog)
 Som vinden blæser (Samleren 1988)

Kilder 

Skønlitterære forfattere fra Nigeria
Digtere fra Nigeria
Essayister
Forfattere fra Afrika
Forfattere fra Nigeria
Christen Thaarup

Christen Thaarup (15. august 1795 i København – 6. april 1849 sammesteds) var en dansk litterat.

Han var en søn af etatsråd Frederik Thaarup og Margrethe Kirstine, født Barth. Thaarup blev på grund af faderens forskellige forflyttelser opfostret først i Norge, siden på Bornholm og, efter en temmelig uregelmæssig skolegang i Rønne, i det Schouboeske Institut og på Herlufsholm, privat dimitteret 1813. 1816 blev han ansat ved den lærde skole i Slagelse, men tog afsked 1819 for at studere videre til filologisk eksamen. Denne fik han dog ikke, men levede i København som litterat og manuduktør, hjalp en tid sin fader med redaktionen af bladet Dagen og deltog virksomt i stiftelsen af Studenterforeningen i 1820 sammen med sine venner Henrik Nikolai Krøyer, Christian Winther, Christian Wilster (hvis nekrolog han senere skrev i Genealogi og biografi Arkiv 1840) og flere, med hvem han også indtrådte i dens første seniorat. I 1827 blev han adjunkt i Helsingør, hvor han var bekendt som en temmelig streng og hidsig lærer. 22. juli 1831 ægtede han efter mange familievanskeligheder Anne Marie Caroline Keil (Hansen) (født 8. marts 1802), datter af gartner Hansen på Dronninggaard. 1839, ved Helsingør skoles nedlæggelse, gik han af med vartpenge og boede siden i små kår ved Helsingør (blandt andet på ejendommen Ørnholm i Tikøb Sogn) og i København til sin død. Thaarup havde livlige litterære interesser. Hans originale elegiske forsøg i Dansk Minerva 1816 betyde rigtignok ikke meget, men desto virksommere var han som oversætter af digte af Theodor Kørner, Gottfried August Bürger, Lord Byron, svenske og engelske romaner samt som udgiver. 1827 begyndte han et hæfteskrift, Dansk Bibliothek, indeholdende udvalg af ældre digteres værker, men der udkom kun ét hæfte (Jørgen Friis, Sorterups Heltesange). Efter sin afskedigelse udgav han 1840 Falsters satirer med en afhandling om digterens levned og skrifter, der bragte ham i polemik med den allestedsnærværende Israel Levin. Ved udgivelsen af Poul Møllers Efterladte Skrifter 1843 støttede han ved sin filologiske indsigt i en væsentlig grad Chr. Winther og havde også del i den 2. udgave 1848-49. F.L. Liebenbergs udgave af Johannes Ewald 1850-55 er delvis bygget på hans forarbejder, og en biografi af P.A. Heiberg offentliggjordes efter hans død i Historisk Tidsskrift (1860) og senere i bogform (1883). Endelig har han givet fortegnelser på danske oversættelser af klassiske skribenter 1822 og 1836.

Kilder

Eksterne henvisninger 

 

Litteraturhistorikere fra Danmark
Danskere i 1800-tallet
Personer fra København
Oversættere fra Danmark
Lærere fra Danmark
Faglitterære forfattere fra Danmark
Personer i Dansk Biografisk Leksikon
Dansksprogede forfattere fra Danmark
Artikler fra 1. udgave af Dansk biografisk leksikon
Bygmaltsirup

Bygmaltsirup er et sødemiddel, fremstillet af spiret byg, og som indeholder ca. 65 procent maltose, 30 procent komplekse kulhydrater og 3 procent protein. Maltsirup er mørkebrunt, tyktflydende og klistret og har en stærk, markant smag, der bedst beskrives som "maltagtig". Bygmaltsirup er omkring halvt så sødt som hvidt sukker. Bygmaltsirup benyttes som regel i kombination med andre naturlige sødemidler.

Kulhydrater
Sødemidler
Madrasa

En madrasa (også stavet madrassa, madrash, madrasah, madressa eller medrese; , , fl. , ) er det arabiske ord for skole. Ordet er afledt af darasa 'studere' og betyder egentlig 'studiested'. På tyrkisk hedder det medrese. 

Ordet er historisk især blevet brugt om højere skoler for studiet af islamisk jura (fiqh), arabisk sprog og Koranen. Fra 1700-tallet mistede disse institutioner betydning. I dag refererer ordet i arabisk-talende lande til enhver form for uddannelsesinstitution; især anvendes det dog om grundskoler og ungdomsuddannelser.

Kilder 

Sharia
Islamisk arkitektur
Arabiske ord
Bonnie og Clyde

Bonnie Elizabeth Parker (1. oktober 1910 – 23. maj 1934) og Clyde Barrow (24. marts 1909 – 23. maj 1934) var et berygtet forbryderpar, der rejste rundt i USA under depressionen. Selv i dag er de kendt for deres "et dusin-eller-deromkring" bankrøverier. Barrow foretrak at røve små butikker eller benzinstationer på landet. Banden menes at have dræbt flere civile og mindst ni politifolk. De blev til sidst overmandet og dræbt af politiet i Louisiana 23. maj 1934.

Deres færden var genstand for stor offentlig opmærksomhed, allerede mens de levede, og deres omdømme blev cementeret i amerikansk folkeminde, da der i 1967 blev lavet en film om dem: Bonnie og Clyde. Arthur Penn instruerede, og Faye Dunaway og Warren Beatty spillede hovedrollerne.

Begyndelsen

Bonnie Parker 

Bonnie Elizabeth Parker blev født i Rowena i Texas som den anden af tre børn. Hendes far, Charles Parker, var murer og døde, da Bonnie var fire. Hendes mor, Emma, flyttede med børnene til hendes forældres hjem i Cement City, en industriforstad til Dallas, hvor hun fandt arbejde som beklædningssyerske.  Parker var en af de bedste studerende på hendes high school og vandt toppriser i stavning, skrivning og offentligt tale Som voksen kom hendes forkærlighed for at skrive til udtryk i digte som The Story of Suicide Sal (Historien om Selvmord Sal) og The Trail's End (siden kendt som "Historien om Bonnie og Clyde").

Clyde Barrow 

Clyde Chestnut Barrow  blev født i Ellis County i Texas nær Telico, en by lige syd for Dallas. Han var den femte af syv børn fra en håbløst fattig landbrugsfamilie, der udvandrede til Dallas i begyndelsen af 1920'erne som en del af en bølge af fra de fattige gårde til slumkvarterer som West Dallas. Det var et sted med skure og telte, bunker af skrald og åbne kloakker, sværme af insekter og hærgende epidemier. Familien Barrows havde hverken skur eller telt: De levede de første måneder under deres vogn indtil Clydes far havde tjent penge nok til at købe et telt. Det var et stort skridt for familien .

Noter

Eksterne henvisninger 

Personer fra Texas
Par
Mordere fra USA
Bankrøvere
Vestslaviske sprog

Vestslaviske sprog udgør sammen med Sydslaviske sprog og Østslaviske sprog en af de tre grene af de slaviske sprog, der tilhører den Indoeuropæiske sprogfamilie. Vestslavisk tales i Centraleuropa, især Polen, Tjekkiet, Slovakiet og Lausitz.

Vestslaviske sprog opdeles i 
 Vestslavisk
 Tjekkisk-Slovakiske sprog
 Tjekkisk
 Slovakisk
 Østlige dialekter
 Pannonisk 
 Lekhitiske sprog
 † Oldpolsk
 Polsk
 Schlesisk 
 † Pommerske sprog 
 Kasjubisk
 † Polabisk
 Sorbiske sprog
 Øvresorbisk
 Nedresorbisk
 † Knaanisk

Noter

Andre undergrupper af slavisk sprog 
 Østslavisk
 Sydslavisk

Kilder

Eksterne henvisninger
Sjodalen

Sjodalen er en bred dal som begynder i den østlige del af Jotunheimen i Innlandet fylke i Norge.  Dalen har navn fra floden Sjoa som løber fra søen  Gjende i Vågå kommune  og nedover gennem Øvre Sjodalsvatnet og Nedre Sjodalsvatnet. I den nedre del af Sjodalen ligger Heidal i Sel kommune. Floden når i  byen Sjoa  Gudbrandsdalen, hvor den løber ud  i Gudbrandsdalslågen.

Historie 
Dalen var traditionelt brugt til sæterdrift om sommeren.  Området er unikt med hensyn til størrelsen på sætrene.  Dette er delvis på grund af den ellers sjældne tradition med vintergårdbrug i området.  I stedet for at sende sommerfoder ned til gården tog man dyrene med op til fjeldet. 

I dag er der fortsat sæterdrift men den største aktivitet er turisme.  Sjodalen er en hovedvej for rejsende på vej til Jotunheimen.      

Den mest kendte seværdighed er Ridderspranget, hvor en ridder fra Valdres ifølge et sagn hoppede over floden Sjoa, med bruden han havde kidnappet fra Sandbu-ridderen i Vågå.

Geografi 

I bunden af dalen og dalsiderne er landskabet domineret af fyrreskov og dette er den højestliggende fyrreskov i Norge.  Over denne er der en 150 meter bred birkezone før trægrænsen. 

Elven Sjoa er et populært område for fiskeri, rafting og kajaksejlads.    

Innlandets geografi
Jotunheimen
Ridderspranget

Ridderspranget er en kløft i Sjoadalen i Innlandet fylke i Norge. Den er dannet ved at floden  Sjoa har gnavet sig dybt ned i bjerggrunden, så erosionen kun har foregået i flodbunden. Kløften har fået navn efter et sagn om Sigvat Leirholar, en af kongens rådgivere, som modtog brev fra en smuk pige som skulle giftes med ridderen Eldjarn. Pigen ville ikke gifte sig, og Sigvat bestemte sig for at befri hende. Han red til Eldjarns gård og hentede pigen. Eldjarn forfulgte dem, men måtte opgive  da Sigvat hoppede over Sjoa hvor det nu hedder Ridderspranget.

Litteratur
 Søbye, Øystein: Bak syv blåner. Orion forlag 1997.
 Johansen, Odd-Ivar et al: Geografi. Cappelen 2004.

Innlandets geografi
Folkesagn
Dansk Jernbane-Klub

Dansk Jernbane-Klub er Danmarks største forening for jernbaneinteresserede. Klubben tæller (2016) ca. 2.800 medlemmer, der modtager foreningens medlemsblad Jernbanen.

Dansk Jernbane-Klub (DJK) blev stiftet i 1961 med Erik Bosin Jonsen som initiativtager, og yderligere ca. 275 medlemmer ved stiftelsen, og medlemstallet har været støt stigende lige siden da. Ud over at samle jernbane-interesserede landet over har klubben lige siden oprettelsen arbejdet for bevarelse og istandsættelse af historisk jernbanemateriel, der benyttes af klubbens baneforeninger landet over:

 Museumsbanen Maribo-Bandholm, Danmarks første museumsbane, åbnet 1962.
 Mariager-Handest Veteranjernbane, åbnet 1970.
 Limfjordsbanen der kører veterantog med udgangspunkt i Aalborg, åbnet 1973.
 Vestsjællands Veterantog, der startede i 1978 som D-maskinegruppen.
 Blovstrødbanen, DJKs bane for smalsporsmateriel.
 Veterantog Vest, der kører med veterantog i Sydvestjylland.
 MY Veterantog (Før Jysk veterantog), der kører veterantog fra "De røde Intercitytog"s æra.
 Djurslands Jernbanemuseum, der holder til i Ryomgård.

Dansk Jernbane-Klubs samling af historisk jernbanemateriel er Danmarks mest omfattende private samling, og klubbens arbejde med at samle køretøjer fra de mange privatbaner, der blev nedlagt i 1960'erne, betyder at der i dag er bevaret et alsidigt udsnit af dansk jernbanemateriel. Dansk Jernbane-Klubs samling supplerer Danmarks Jernbanemuseums, idet Danmarks Jernbanemuseum gennem sin oprindelse i DSB har koncentreret sig næsten udelukkende om statsbanekøretøjer. Privatbanerne, der på højdepunktet udgjorde mere end halvdelen af jernbanernes strækningslængde i Danmark, havde helt andre typer køretøjer, der altså er fyldigt dokumenteret bl.a. af Dansk Jernbane-Klubs bevaringsarbejde.

Klubben har tillige gennem årene dokumenteret jernbanedriften i Danmark gennem en lang række bogudgivelser. Klubben bygger i dag som gennem alle de nu mere end 50 år på medlemmernes frivillige og ulønnede arbejde i alle led af organisationen.

Kilde og ekstern henvisning 
 Dansk Jernbane-Klub
 Medlemsbladet Jernbanen 1961-2016. 
 Museumsbanen Maribo-Bandholm
 Mariager-Handest Veteranjernbane
 Limfjordsbanen
 Bloustrødbanen
 Vestsjællands Veterantog
 Veterantog Vest

Jernbane-Klub
Jernbane-Klub
Jernbane-Klub
Etableret i 1961
Nyhedsradioen 24/7

Nyhedsradioen 24/7 var en dansk kommerciel radiokanal, der sendte nyheder og erhvervsstof døgnet rundt. Kanalen blev oprindeligt startet under navnet Danmarks Erhvervsradio som begyndte sine udsendelser i 1980'erne. Ligesom Danmarks Erhvervsradio sendte radioen under det nye navn nyheder og interviews døgnet rundt fra sine studier på Børsen i København.  

Kanalen blev lanceret i 2002 men skiftede igen navn med udgangen af 2004 til JP Radio.  

Samarbejdet med JP (Jyllands-Posten) varede til 2012, hvorefter radioen skiftede navn til RadioUpdate, som den fortsat hedder. Under det navn sendes nyheder og interviews døgnet rundt på radioens netside og hos en række lokale radiostationer, der efter aftale gratis kan benytte radioens lyd på FM. Radioen kan i dag aflyttes på nettet samt på i store dele af Sjælland, Syd- og Sønderjylland, Trekantsområdet samt enkelte andre steder i landet. 

Navnet "Nyhedsradioen 24/7" skal ikke forveksles med den nuværende "Radio 24/7", der først tog sit navn efter medieforliget i 2010. 

Radioen er - bortset fra Danmarks Radio P1 - den ældste nyhedsradio i Danmark.   

Tidslinje: 

1982: Danmarks Erhvervsradio etableres med studier i Børsbygningen i København. 

2002: Danmarks Erhvervsradio skifter navn til Nyhedsradioen 24/7 

2004: Nyhedsradioen 24/7 skifter navn til JP Radio 

2012: JP Radio skifter navn til RadioUpdate som den fortsat sender under. 

Mere om radioen kan findes på RadioUpdates netside her

Værter
 Lise Lotte Lohmann
 Mette Riis
 Jens-Christian Wandt
 Hanne Bærentzen
 Dan Bjerring
 Marcel Juul Østergreen
 Frederik Faurby
Poul Bavngaard

Kilder
 Radionyt.com: Nyhedsradioen 24-7 lukker 31. december 

Radiokanaler fra Danmark
Etableret i 2002
Ophørt i 2004
SBS Radio
Alien

Alien er et engelsk ord, der har flere betydninger bl.a. fremmed – men anvendes på dansk og også engelsk som et ord for rumvæsen. Hovedbetydning på dansk:
 Rumvæsen

Andre betydninger:
 Alien (software) - et Linux program
 Alien Technology - en producent af RFID-teknologi
 Alien (franchise):
 Alien (film)
 Aliens (film)
 Alien 3
 Alien: Resurrection

Se også
 Astrobiologi
 Alien vs. Predator - film
Johannes Poulsen (politiker)

Johannes Poulsen (oftest kaldet Johs. Poulsen; født 2. november 1955) er en dansk politiker og tidligere folketingsmedlem for Radikale Venstre.

Hos de radikale har han varetaget en lang række ordførerskaber, bl.a. for kommunalområdet, klima- og energiområdet samt natur -og trafikområdet. Han var desuden næstformand for det energipolitiske udvalg.

Han er i sin tid uddannet lærer fra Herning Seminarium (1976-1980), med fagene historie og samfundsfag.

Han blev indvalgt i Folketinget den 8. februar 2005. Det betyder, at han er en af de politikere, som kom i Folketinget, da de radikale fik stor fremgang og steg fra 9 til 17 mandater. Han genvalgtes trods den efterfølgende nedgang i 2007, hvor de radikale faldt fra 17 til 9 mandater. Ved valget i 2011 genopstillede Johs. Poulsen ikke, da han i stedet ønskede at prioritere arbejdet som byrådsmedlem i Herning, hvor han i en årrække har været formand for Kultur og Fritidsudvalget. Han har siddet uafbrudt i Herning Byråd siden januar 1982, først for Socialistisk Folkeparti og siden for Radikale Venstre.

Johs. Poulsen er formand for Idrættens Analyseinstitut. Næstformand i HEART (Herning Museum of Contemperary Art), Næstformand i Carl-Henning Pedersen og Else Alfelt´s Museum, Bestyrelsesmedlem i Fonden Århus 2017, Næstformand i Midtjysk Skole- og Kulturfond,bestyrelsesmedlem i Væksthus Midtjylland.

Kilder

Eksterne henvisninger 
 hjemmeside for Det Radikale Venstre

Folketingsmedlemmer i 2000'erne
Folketingsmedlemmer i 2010'erne
Lærere fra Danmark
Politikere fra Danmark med dobbeltmandat
Tidligere folketingsmedlemmer fra Det Radikale Venstre
Pytten

Eirik Hundvin, bedre kendt under navnet Pytten, er en norsk producer og lydtekniker, som har arbejdet med mange klassiske black metal-album. Næsten alle album blev indspillet i Grieghallen i Bergen.

Producerede album 
Aeternus
 Beyond the Wandering Moon
 ...And So The Night Became
 Shadows Of Old
 Burning the Shroud
 Ascension Of Terror
 A Darker Monument

Borknagar
 Borknagar

Burzum
 Burzum
 Aske
 Det Som Engang Var
 Hvis Lyset Tar Oss

Corona Borealis 
  Cantus Paganus

Einherjer
 Dragons of the North Far Far NorthEnslaved
 Vikingligr Veldi Frost (hvorpå han også spiller båndløs bas på sporet "Yggdrassil")
 Eld Monumension Below the Lights IsaEmperor 
 In the Nightside Eclipse Reverence Anthems to the Welkin at DuskGorgoroth 
 Pentagram Antichrist Under The Sign Of Hell Destroyer, or About How to Philosophize with the HammerHades
 ...Again Shall Be Dawn of the Dying Sun Millennium NocturneHelheim
 Jormundgand Av Norrøn Ætt Yersina PestisImmortal 
 Diabolical Fullmoon Mysticism Pure Holocaust Battles in the NorthMalsain
 They Never DieMayhem 
 De Mysteriis Dom SathanasObtained Enslavement
 WitchcraftOld Funeral
 The Older OnesTaake
 Nattestid Ser Porten Vid ...DoedskvadThorium
 Ocean of Blasphemy

Trelldom
 Til Et Annet
 Til Minne...

Windir
 Arntor

Eksterne henvisninger 
 

Musikproducere fra Norge
Tjek fødselsår
Amine

www.amine.dk var et dansk online-magasin for kvinder grundlagt at Pernille Post Lundsgaard, som startede selskabet i efteråret 2007. Magasinet gik første gang online 7. februar 2008 og var på et tidspunkt Danmarks største online-magasin.

Amine har fra starten haft et annoncesamarbejde med Jubii A/S, Danmarks første søgeportal.

Målgruppen var kvinder og indholdet strakte sig fra horoskoper, mode, arbejdsliv, sundhed til kærlighed og mænd. 

Redaktionen havde hovedkontor i København, men Amine havde skribenter og journalister tilknyttet over hele landet. 

Amine.dk blev udgivet af Amine Aps, som Peter Post Lundsgaard var direktør for. Peter Post Lundsgaard var også ejer af dealsitet Dagensbedste.dk, der gik konkurs i oktober 2015. I forbindelse med konkursen omdøbte Lundsgaard Amine Aps til Dagens Bedste af 5.10 2015 ApS.

Referencer

Eksterne henvisninger 
 Amine på Facebook

Nettidsskrifter fra Danmark
Etableret i 2007
Tetraetylbly

Tetraetylbly (eng: tetra-ethyl lead, fork. TEL) er en gennemsigtig væske med en neutral lugt. Thomas Midgley fandt i 1921 på at tilsætte det giftige stof til benzinen for at hæve oktantallet (graden af "bankning" i motoren, benzinen forårsager; desto højere desto mindre "banken")

Omkring 1960 gik man over til blyforbindelsen tetramethylbly.

Blyholdig benzin blev udfaset i 1990'erne.

Den kemiske formel for tetraetylbly er (CH3CH2)4Pb.
Densiteten er 1,65 cm3, og væsken har et kogepunkt ved ca. 200 grader celsius, under delvis spalting.

Kilder 

Kemiske forbindelser
Organisk kemi
Svaneke Vandtårn

Svaneke Vandtårn er et trebenet vandtårn tegnet af Jørn Utzon og beliggende i Svaneke på Bornholm. Vandtårnet er opført i 1952 og er støbt i jernbeton. Inspirationen til tårnet kom fra gamle sømærker. Tårnet blev bygningsfredet i 1990.

Vandtårnet er blevet motiv på en af tårnmønterne.

Billeder

Eksterne henvisninger

Referencer 

Vandtårn
Vandtårne i Region Hovedstaden
Fredede industribygninger og tekniske anlæg i Danmark
Jørn Utzon
Fredede bygninger, konstruktioner og anlæg i Bornholms Regionskommune